അതിജീവനത്തിനായി മറുവഴി തേടി പി.ജെ : പാര്ട്ടി ശാസന ഒറ്റപ്പെടുത്തുന്നു തലശ്ശേരി : തന്്റെ പേരില് സോഷ്യല് മീഡിയയില് രൂപീകരിച്ച പി.ജെ.ആര്മിക്കുള്ള വിലക്കിനും പ്രവര്ത്തകര്ക്കെതിരെയുള്ള തുടര്ച്ചയായ നടപടികള്ക്കും പിന്നാലെ സംസ്ഥാന സമിതിയില് നിന്നുള്ള താക്കീത് കൂടിയായതോടെ പി.ജയരാജന് സി.പി.എമ്മില് കൂടുതല് ഒറ്റപ്പെടുന്നു.ദീര്ഘകാലം കണ്ണൂരില് സി.പി.എമ്മിന്്റെ അവസാന വാക്കായിരുന്ന ഇദ്ദേഹം, പാര്ട്ടി ചുമതലകളില്ലാതെ വര്ഷങ്ങളായി ഒതുക്കപ്പെട്ടിരിക്കയാണ്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം പാര്ട്ടി നടപടി ഭയന്ന് അണികളും പി.ജയരാജനോട് അകലം പാലിച്ചു തുടങ്ങിയിട്ടുണ്ട്. മുന് മുഖ്യമന്ത്രി ഇ.കെ.നായനാര്ക്ക് ശേഷം കണ്ണൂരില് പാര്ട്ടി അണികള്ക്കിടയില് ഏറ്റവുമധികം സ്വാധീനമുള്ള നേതാവായിരുന്നു ജയരാജന്. ഈ സ്വാധീനം വ്യക്തിപൂജയിലേക്കെത്തുകയും പാര്ട്ടി ചട്ടക്കുടിന് അപ്പുറത്തേക്ക് വളരാന് ശ്രമിച്ചതുമാണ് ഇദ്ദേഹത്തിന് വിനയായത്. ആര്.എസ്.എസ് ആക്രമണത്തില് നിന്ന് കഷ്ടിച്ച് രക്ഷപ്പെട്ടു വന്നതും മറ്റ് നേതാക്കളെക്കാളുപരി കുടുംബപരമായി ലളിത ജീവിതം നയിച്ചതും, താഴെക്കിടയിലുള്ള പ്രവര്ത്തകരുമായി ആത്മബന്ധം സ്ഥാപിച്ചതുമൊക്കെയാണ് ജയരാജനെ അണികള്ക്കിടയില് പ്രിയങ്കരനാക്കിയത്. എന്നാല് ജില്ലാ സെക്രട്ടറി എന്ന നിലയില് വ്യക്തിപരമായി ഉയര്ത്താന് വിവിധ കോണുകളില് നിന്നും നടത്തിയ ചില പ്രവര്ത്തനങ്ങളാണ് ഇദ്ദേഹം നേതൃത്വത്തിന്്റെ കണ്ണിലെ കരടാക്കി മാറ്റിയത്. തുടര്ച്ചയായി നടന്ന രാഷ്ട്രീയ കൊലപാതകങ്ങള് ഭരണത്തിന്്റെ പ്രതിഛായക്കു പോലും മങ്ങലേല്പ്പിക്കുന്ന വിധത്തില് വളര്ന്നതോടെയാണ് ജയരാജനെതിരെ നീക്കമാരംഭിച്ചത്. കണ്ണൂരില് സംസ്ഥാന സ്കൂള് കലോത്സവം നടക്കുന്ന വേളയില് പോലും രാഷ്ടീയ കൊലപാതകം നടന്നതും ബി.ജെ.പി ഇത് രാഷ്ടീയ ആയുധമാക്കിയതും അന്ന് വലിയ തിരിച്ചടിയായിരുന്നു. കഴിഞ്ഞ ലോക്സഭാ തെരഞ്ഞെടുപ്പില് വടകരയില് ടിക്കറ്റ് നല്കി ജില്ലാ സെക്രട്ടറി സ്ഥാനത്തു നിന്നും മാറ്റിയ ജയരാജന് ഇതിന് ശേഷം ഒരു പദവിയും പാര്ട്ടി നല്കിയില്ല. തുടര്ന്ന് നടന്ന തെരഞ്ഞെടുപ്പുകളിലും അവസരം ലഭിച്ചില്ല.ജയരാജനൊപ്പം കോട്ടയത്ത് മത്സരിച്ച വി.എന്.വാസവന് തെരഞ്ഞെടുപ്പിന് പിന്നാലെ ജില്ല സെക്രട്ടറി സ്ഥാനത്ത് മടങ്ങിയെത്തുകയും പിന്നീട് നിയമസഭാ തെരഞ്ഞെടുപ്പില് മത്സരിച്ച് മന്ത്രിയാവുകയും ചെയ്തു.സ്ഥാനമാനങ്ങളില്ലങ്കിലും പി.ജെ.ആര്മിയിലൂടെ പ്രവര്ത്തകര്ക്കിടയിലും സോഷ്യല് മീഡിയയിലും നിറഞ്ഞു നിന്നിരുന്നുവെങ്കിലും രാഷ്ടീയ വിവാദങ്ങളുണ്ടായതോടെ പി.ജെ.ആര്മി ക്ക് പാര്ട്ടി വിലക്കേര്പ്പെടുത്തി. റെഡ് ആര്മി എന്ന പേരില് ഇത് പുനര്ജീവിപ്പിച്ചുവെങ്കിലും സജീവമല്ലാതായി. പി.ജെ.ആര്മിയുടെ അമരക്കാരായിരുന്ന അര്ജുന് ആയാങ്കിയും, ആകാശ് തില്ലങ്കേരിയും സ്വര്ണ്ണക്കടത്ത് ക്വട്ടേഷന് കേസുകളില് ഉള്പ്പെട്ടതോടെയാണ് പി.ജയരാജന് വീണ്ടും വിവാദപുരുഷനായത്. ഇവര്ക്ക് ജയരാജനുമായുള്ള അടുപ്പമായിരുന്നു വിവാദത്തിന് കാരണം. ജയരാജന് ഇവരെ തള്ളി പറഞ്ഞു വെങ്കിലും മാധ്യമങ്ങള് ഇതിന് പിന്നാലെ പോയി വിവാദങ്ങള് സജീവമാക്കി. ഏറ്റവുമൊടുവില് സംസ്ഥാന കമ്മിറ്റിയുടെ താക്കീതിന് വഴിവെച്ചതും ഇതേ വിവാദമായിരുന്നു. കണ്ണൂര് ജില്ല സെക്രട്ടേറിയറ്റ് യോഗത്തില് ഇവരുമായുള്ള അടുപ്പത്തെക്കുറിച്ച് സി.ഐ.ടി.യു നേതാവ് കെ.പി.സഹദേവന് ചൂണ്ടിക്കാട്ടിയപ്പോള് ജയരാജന് പൊട്ടിത്തെറിച്ചുവെന്നും ഇത് വാഗ്വാദത്തിലേക്ക് മാറുകയും യോഗം നിര്ത്തിവെക്കേണ്ടി വരികയും ചെയ്തുവെന്നാണ് പറയുന്നത്. പാര്ട്ടിക്കകത്തു മാത്രം അറിയേണ്ട താക്കീത് എന്ന നടപടി, യോഗശേഷം മാധ്യമങ്ങള്ക്ക് ചോര്ന്നു കിട്ടിയതും ശ്രദ്ധേയമാണ്. കണ്ണൂരില് ജയരാജനു പിന്നില് അണിനിരന്ന പ്രവര്ത്തകരില് പലരും ഇന്ന് പാര്ട്ടിയിലില്ല. ഏതാനും ദിവസം മുമ്ബ് ആന്തൂരില് നടപടിക്ക് വിധേയരായവരില് ഭൂരിഭാഗവും ജയരാജനുമായി അടുപ്പമുള്ളവരാണ്. മാത്രമല്ല, ജില്ലയില് പലയിടങ്ങളിലും ഇത്തരം പ്രവര്ത്തകരുണ്ട്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read ഓണത്തിന് നൂറുമേനി പച്ചക്കറി വിളവെടുപ്പുമായി തലശ്ശേരിയിലെ മരതകം കൂട്ടായ്മ മുഖ്യമന്ത്രി പിണറായി വിജയന് ജന്മനാട്ടില് ആവേശകരമായ സ്വീകരണം തലശേരിയില് കഞ്ചാവുമായി പിടിയിലായ യുവാവ് എക്സൈസിനെ കുത്തി പരുക്കേല്പ്പിച്ച് രക്ഷപ്പെട്ടു രണ്ടുപേര്ക്ക് പരിക്ക് പാര്ലമെന്്ററി രംഗത്ത് അധികകാലമൊന്നും പ്രവര്ത്തിക്കാത്ത മുതിര്ന്ന നേതാവായ ജയരാജന്, നിലവില് സംസ്ഥാന സമിതി അംഗം മാത്രമാണ്. മറ്റ് ചുമതലകളൊന്നും ഇദ്ദേഹത്തിന് ഇപ്പോഴില്ല. ജീവകാരുണ്യ സംഘടനയായ ഐ.ആര്.പി.സിയുടെ രക്ഷാധികാരി എന്ന ചുമതല മാത്രമാണുള്ളത്. അടുത്ത മാസത്തോടെ പാര്ട്ടി സമ്മേളനങ്ങളിലേക്ക് കടക്കുകയാണ്. യുവാക്കള്ക്ക് കൂടുതല് അവസരം നല്കണമെന്ന നിര്ദേശം പ്രാവര്ത്തികമാവുകയും, 75 വയസ്സ് എന്ന നിബന്ധന കര്ശനമാക്കുകയും ചെയ്താല് എഴുപതു പിന്നിടുന്ന ജയരാജനു മുന്നിലെ വഴികള് അടഞ്ഞേക്കാം.